b'\n_START_ARTICLE_\nVisagino technologijos ir verslo profesinio mokymo centras\n_START_SECTION_\nIstorija\n_START_PARAGRAPH_\nVisagino TVPMC yra \xc4\xafsteigtas 1989 m. kaip Snie\xc4\x8dkaus profesin\xc4\x97 technikos mokykla, skirta rengti kvalifikuotus specialistus. 1991 m. mokyklos pavadinimas pakeistas \xc4\xaf Visagino politechnikos mokykl\xc4\x85, 2003 m. \xe2\x80\x93 \xc4\xaf Visagino technologijos ir verslo profesinio mokymo centr\xc4\x85. 2004 m. centre akredituota vidurinio ugdymo programa._NEWLINE_Nuo 2008 m. Ignalinos \xc4\x8c. Kudabos pagrindin\xc4\x97s mokyklos patalpose veikia Visagino technologijos ir verslo profesinio mokymo centro Ignalinos skyrius (Mokyklos g. 2, Ignalina)._NEWLINE_2013 m. centre \xc4\xafdiegta kokyb\xc4\x97s vadybos sistema, atitinkanti ISO 9001 standarto reikalavimus. Nuo 2014 m. centre prad\xc4\x97jo veikti Energetikos sektorinio praktinio mokymo centras, prad\xc4\x97ti ruo\xc5\xa1ti specialistai ne tik pagal pirminio, bet ir pagal t\xc4\x99stinio profesinio mokymo, neformalaus \xc5\xa1vietimo, perkvalifikavimo ir kvalifikacijos k\xc4\x97limo programas. Pagal \xc5\xa1ias programas mok\xc4\x97si 667 mokiniai: gimnazijos skyriaus 1\xe2\x80\x934 klas\xc4\x97se ir tre\xc4\x8diame kurse \xe2\x80\x93 399, turin\xc4\x8di\xc5\xb3 bazin\xc4\xaf vidurin\xc4\xaf i\xc5\xa1silavinim\xc4\x85 \xe2\x80\x93 268. I\xc5\xa1 j\xc5\xb3 497 atvyk\xc4\x99 i\xc5\xa1 Visagino miesto mokykl\xc5\xb3 ir 170 i\xc5\xa1 regiono. Lietuvi\xc5\xb3 kalba mok\xc4\x97si 564, rus\xc5\xb3 kalba \xe2\x80\x93 103 mokiniai._NEWLINE_Profesinio mokymo centre 2016-2017 m. mok\xc4\x97si 598 mokiniai, dirbo 99 darbuotojai (i\xc5\xa1 j\xc5\xb3 43 mokytojai).'